ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՈՒՂԵՐՁԸ ՝

ՀԱՇՄԱՆԴԱՄՈւԹՅՈՒՆ ՈՒՆԵՑՈՂ ԱՆՁԱՆՑ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ հայրենակիցներ

1992 թվականից ՄԱԿ-ը դեկտեմբերի 3-ը հռչակել է որպես Հաշմանդամություն ունեցող անձանց միջազգային օր: Սա ևս մեկ անգամ հաշմանդամություն ունեցող անձանց խնդիրներին ու մտահոգություններին անդրադառնալու առիթ է:

Նաև պայմաններ ստեղծելու նրանց հասարակությանը լիարժեք ինտեգրելու համար' ապահովելով հավասար հնարավորություններ սոցիալական ծառայությունների, տեղեկատվության, կրթության և աշխատանքային գործունեության ոլորտում:

Կարևորելով հաշմանդամության խնդիրների լուծմանն ուղղված ծրագրերի նշանակությունը՝ Արտաշատի համայնքապետարանն անում է հնարավոր ամեն ինչ՝ մեր համայնքի հաշմանդամություն ունեցող անձանց կողքին լինելու և հնարավորության սահմաններում լուծումներ տալու բոլոր այն հարցերին, որոնց վերջիններս բախվում են՝ միջավայրի մատչելիություն և հավասար պայմանների ապահովման, բժշկասոցիալական միջոցառումների և զբաղվածության հասցեական ապահովման հարցերում տրամադրելով անհրաժեշտ օգնություն։

Ես հավաստիացնում եմ, որ այսուհետ ևս լինելու եմ համայնքում ապրող հաշմանդամություն ունեցող անձանց կողքին՝ նրանց իրենց հոգսերի հետ միայնակ չթողնելով:

Սիրելի՛ հայրենակիցներ, մաղթում եմ ձեզ առողջություն, արժանապատիվ կյանք, ամենայն բարիք: Հետևողականորեն շարունակելու ենք ուշադրություն դարձնել ձեզ առնչվող յուրաքանչյուր խնդրին և անելու ենք ամեն ինչ ձեր կյանքն ավելի հարմարավետ դարձնելու համար: